Skolerugby se grootste plettervat? | Netwerk24
Skolerugby se grootste plettervat?
16 April 2019 05:54
Al doen hierdie video reeds 'n paar weke die ronde, is die rugbygemeenskap steeds in twee geskeur daaroor.
Die een kamp is van mening dat dit 'n plettervat in die ware sin van die woord was. Iets wat eie aan rugby is. Maar andere is weer van mening dat dit nie wettig was nie.
Die voorval het op die Kwagga-rugbyweek in George gebeur in 'n wedstryd tussen Boishaai en Monument se o.14-spanne.
Die duikslag blyk op die oog af aan al die reëls te voldoen, maar laat jou regop sit as jy in werklike tyd daarna kyk. Sonder die hulp van 'n televisie-skeidsregter, het die betrokke beampte besluit 'n geelkaart is aan die orde van die dag.
Die Monnas-speler het glo 'n paar minute aanhou speel voordat hy die veld met onder meer gekraakte ribbes verlaat het.
Was die verdediger oormatig aggressief met sy duikslag of was dit 'n plettervat uit die handleiding? Kyk hier en besluit self. - Sportredaksie